Liceul Reformat ”Wesselenyi” Zalău Grupa I - Limba și literatura română

Proiect Rose – An I Numele și prenumele:

Clasa a IX-a Data:

Fișă de lucru

**Citeşte cu atenţie textul dat.**

„Oprindu-se vaporul la Brăila, mă hotărâi a mă coborî pe uscat și a întrerupe călătoria mea în Orient, pentru a mă rătăci câtăva vreme în câmpiile Valahiei. Speram să intru într-o viață nouă și plină de întâmplări originale. Mă pregăteam a-mi apăra zilele împotriva fiarelor primejdioase și a cetelor de hoți ce gândeam că aș întâlni în calea mea. Îmi încărcai deci pistoalele și sării din corabie pe pământ, cu gând de a răsturna jos pe cel întâi valah ce s-ar înainta spre mine... Nici unul din oamenii adunați pe mal nu mă băgă în seamă și, în loc de dușmani, mă trezii față-n față cu consulul francez din Brăila, carele, cunoscându-mă de compatriot, mă pofti la dânsul acasă.

La consulat se afla adunați mai mulți străini care vorbeau cu mare entuziasm de o baltă făcătoare de minuni ce se descoperise în Valahia, de vro câțiva ani, și care se numea Balta-Albă.

După zisa acelor prieteni ai domnului consul, peste zece mii de oameni se găseau acum împrejurul acelei bălți și se lecuiau, văzându-i cu ochii, de tot soiul de patimi. În acel izvor de tămăduire orbii câștigau vederile, surzii auzul, ologii picioarele, bătrânii puterile!

Cum auzii pomenind de o asemene minune, rugai pe dl consul să-mi înlesnească vreun chip de a mă duce îndată la Balta-Albă, și, peste o jumătate de ceas, un arnăut intră în salon vestindu-mi că trăsura era gata. Îmi luai un sac de drum și mă coborâi iute în uliță.”

**Scrie răspunsul pentru fiecare dintre cerinţe:**

1. Oferă câte un sinonim contextual cuvintelor: *originale, compatriot, se lecuiau.*
2. Transcrie trei cuvinte din text a căror formă reprezintă o abatere de la normele actuale ale limbii literare.
3. Extrage, din text, două structuri care fixează locul desfăşurării acţiunii.
4. Precizează perspectiva narativă din fragmentul dat.
5. Rezumă, în 6-8 rânduri, fragmentul citat.
6. Motivează de ce şi-a întrerupt străinul drumul spre Orient, coborând în Valahia.
7. Selectează, prin încercuire, răspunsul corect. Tema fragmentului este:
8. Timpul b. Jocul c. Călătoria
9. Explică, în 4-6 rânduri, rolul descrierii din textul dat. .
10. Demonstrează, cu ajutorul a trei argumente, că textul dat este ficţional.

Profesor,

Horvat Nadia